CELEX: C2007/095/09
Language: da
Date: 2007-04-28 00:00:00
Title: Sag C-34/05: Domstolens dom (Anden Afdeling) af 1. marts 2007 — Maatschap J. en G.P. en A.C. Schouten mod Minister van Landbouw, Natuur en Voedselkwaliteit (anmodning om præjudiciel afgørelse fra College van Beroep voor het bedrijfsleven — Nederlandene) (EF-støtteordninger — forordning (EØF) nr. 3887/92 — oksekødssektor — forordning (EF) nr. 1254/1999 — foderareal til rådighed — begreb — særlig præmie — betingelser for tildeling — areal, hvorpå der midlertidigt har stået vand inden for den relevante periode)

28.4.2007   
            
            
               DA
            
            
               Den Europæiske Unions Tidende
            
            
               C 95/6
            
         Domstolens dom (Anden Afdeling) af 1. marts 2007 — Maatschap J. en G.P. en A.C. Schouten mod Minister van Landbouw, Natuur en Voedselkwaliteit (anmodning om præjudiciel afgørelse fra College van Beroep voor het bedrijfsleven — Nederlandene)
   (Sag C-34/05) (1)
   
   (EF-støtteordninger - forordning (EØF) nr. 3887/92 - oksekødssektor - forordning (EF) nr. 1254/1999 - foderareal til rådighed - begreb - særlig præmie - betingelser for tildeling - areal, hvorpå der midlertidigt har stået vand inden for den relevante periode)
   (2007/C 95/09)
   Processprog: nederlandsk
   Den forelæggende ret
   College van Beroep voor het bedrijfsleven
   Parter i hovedsagen
   
      Sagsøger: Maatschap J. en G.P. en A.C. Schouten
   
      Sagsøgt: Minister van Landbouw, Natuur en Voedselkwaliteit
   Sagens genstand
   Anmodning om præjudiciel afgørelse — College van Beroep voor het bedrijfsleven — fortolkning af artikel 12, stk. 2, litra b), i Rådets forordning (EF) nr. 1254/1999 af 17. maj 1999 om den fælles markedsordning for oksekød (EFT L 160, s. 21), og af artikel 2, stk. 1, litra c), i Kommissionens forordning nr. 3887/92 af 23. december 1992 om gennemførelsesbestemmelser for det integrerede system for forvaltning og kontrol af visse EF-støtteordninger (EFT L 391, s. 36) — »disponibelt «foderareal — parcel, delvist oversvømmet i den pågældende periode
   Konklusion
   Artikel 12, stk. 2, litra b), i Rådets forordning (EF) nr. 1254/1999 af 17. maj 1999 om den fælles markedsordning for oksekød og artikel 2, stk. 1, litra c), i Kommissionens forordning (EØF) nr. 3887/92 af 23. december 1992 om gennemførelsesbestemmelser for det integrerede system for forvaltning og kontrol af visse EF-støtteordninger skal fortolkes således, at et areal, der angives som foderareal, kan anses for at være »til rådighed«, når det for det første udelukkende er beregnet til foder for de dyr, der holdes på arealet, i hele kalenderåret, og for det andet faktisk har kunnet anvendes til dyrefoder i en periode på mindst syv måneder i løbet af dette år, regnet fra den i de nationale bestemmelser fastsatte dato mellem den 1. januar og den 31. marts, uanset at det pågældende areal ikke er blevet anvendt uafbrudt af disse dyr, nemlig på grund af en midlertidig oversvømmelse.
   
      (1)  EUT C 93 af 16.4.2005.